Eelotsusetaotlus, mille on esitanud Tribunale di Pordenone (Itaalia) 22. veebruaril 2016 – kriminaalasi Giorgio Fidenato süüdistuses
(kohtuasi C-107/16)
Kohtumenetluse keel: itaalia
Eelotsusetaotluse esitanud kohus
Tribunale di Pordenone (Pordenone esimese astme kohus)
Süüdistatav kriminaalmenetluses
Giorgio Fidenato
Eelotsuse küsimused
1.    Kas komisjon on määruse nr 178/20021 artikli 54 alusel kohustatud kehtestama liikmesriigi taotluse korral kiireloomulised meetmed isegi juhul, kui ta ei tähelda tõsist ja ilmset ohtu inimeste või loomade tervisele või keskkonnale?
2.    Kas juhul kui komisjon on teavitanud liikmesriiki sellest, et kiireloomuliste meetmete kehtestamise eeltingimused ei ole täidetud, võib liikmesriik need määruse nr 178/2002 artikli 53 alusel siiski kehtestada?
3.    Kas liikmesriik võib ettevaatuspõhimõttest lähtudes kehtestada määruse nr 1829/20032 artikli 34 alusel kiireloomulised meetmed isegi juhul, kui ei ole täidetud tõsise ja ilmse ohu tingimus, ja jätta need meetmed jõusse pärast seda, kui komisjon on teinud talle teatavaks oma Euroopa Toiduohutusameti arvamuse alusel antud hinnangu, et selliste kiireloomuliste meetmete kehtestamise eeltingimused ei ole täidetud?
____________
1 Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, lk 1; ELT eriväljaanne 15/06, lk 463).
2 Euroopa Parlamendi ja nõukogu 22. septembri 2003. aasta määrus (EÜ) nr 1829/2003 geneetiliselt muundatud toidu ja sööda kohta (ELT L 268, lk 1; ELT eriväljaanne 13/32, lk 432).